My Boo

"My Boo" הוא דואט של זמרי ה-R&B האמריקאים אשר ואלישה קיז, שנכתב על ידי האמנים לצד אדוניס שרופשייר, מנואל סיל וג'רמיין דופרי, שהפיק את השיר עם נו איי.די.—שלא זכה לקרדיט כמפיק. הוא נכלל בהוצאה המחודשת של אלבום האולפן הרביעי של אשר, Confessions‏ (2004). השיר יצא לאור כסינגל הרביעי מתוך האלבום ב-2004. השיר קיבל ביקורות חיוביות מהמבקרים, ודורג כאחד משיתופי הפעולה הטובים ביותר מסוגת ה-R&B בעשור הראשון של המאה ה-21. בטקס פרסי גראמי ה-47, השיר זכה בקטגוריית "ביצוע ה-R&B הטוב ביותר של צמד או הרכב עם קולות" והועמד לקטגוריית "שיר ה-R&B הטוב ביותר". מסחרית, השיר שהה בראש מצעד בילבורד הוט 100 במשך שישה שבועות, והפך לשירו השביעי של אשר והשני של קיז שהגיע למקום הראשון במצעד. "My Boo" הוא השיר השלישי המצליח ביותר מתוך האלבום לאחר "Yeah!‎" ו-"Burn", בהתאמה. הוא אף דורג כשיר ה-36 הגדול ביותר בעשור הראשון של המאה ה-21 בארצות הברית וזכה בתואר פלטינה מחומשת מטעם איגוד תעשיית ההקלטות האמריקאי. אשר ואלישה קיז שיתפו פעולה בעבר ברמיקס לשיר של קיז מ-2004, "If I Ain't Got You", שיצא לאור בממלכה המאוחדת. במהלך ההפקה של אלבום האולפן הרביעי של אשר, Confessions, הם חשבו על זמרות שונות שישירו עימו את השיר. גרסת דמו נדירה של אשר וקייסי לוורינגסטון נמצאת באינטרנט. על אף כן הייתה ועודנה רווחת האמונה שזו הייתה ביונסה. עם זאת, ג'רמיין דופרי, שכתב את השיר, וכן את להיטיו של אשר שהגיעו למקום הראשון "Yeah!‎", "Burn", ו-"Confessions Part II", סבר שהוא יצר קשר טוב עם קיז מאז שהיא עבדה איתו ועם אשר. השיר נכתב מנקודות המבט של קיז ואשר, המשחקים תפקיד של זוג לשעבר. עבורו, אשר וקיז "מדברים על איך פעם הם היו מאוהבים ואיך הרגשות האלה עדיין נשארים למרות שהשניים לא מעורבים יותר". עבור קיז, "השיר מדבר על האדם הראשון שאי פעם היו לך באמת רגשות כלפיו. אל אף שאתה ממשיך הלאה ופוגש אנשים חדשים, אתה תמיד זוכר את האדם הראשון הזה". "My Boo" לא נכלל ברשימת הרצועות הסופית של Confessions. במקום זאת, "My Boo" הודלף לאינטרנט, יחד עם שירים נוספים שלא נכללו באלבום. השיר נכלל במהדורה המחודשת של Confessions, לצד "Red Light" ו-"Sweet Lies" (שיצאו בגרסה הבריטית של האלבום בלבד). דופרי חשב להוציא את "My Boo" כסינגל הרביעי מתוך Confessions ברגע ש-"Confessions Part II" ייצא מהמצעדים. חברת לה-פייס רקורדס שלחה את "My Boo" לרדיו הלהיטים העכשוויים בארצות הברית ב-29 באוגוסט 2004, ולרדיו העכשווי האורבני בארצות הברית ב-30 באוגוסט 2004. הסינגל יצא בארצות הברית כסינגל 12 אינץ' ב-21 בספטמבר 2004. הסינגל היה לצד א' כפול עם "Confessions Part II", כאשר יצא בממלכה המאוחדת ב-1 בנובמבר 2004. הצמד ביצע את השיר בטקס פרסי המוזיקה האמריקאית ב-2004, כאשר קיז ניגנה בפסנתר לבדה ושרה בחצי הראשון של השיר, ואז מצטרף אליה אשר. אשר וקיז ביצעו את השיר במופע המחצית של אשר בסופרבול LVIII. מידע על היצירה "My Boo" באתר מיוזיק בריינז מידע על הסינגל "My Boo" באתר מיוזיק בריינז מידע על השיר "My Boo" באתר AllMusic מידע על היצירה "My Boo" באתר Discogs מילות השיר "My Boo" באתר Genius סרטון השיר "My Boo" באתר יוטיוב מידע על הרצועה "My Boo" באתר ספוטיפיי "NO ID: Godfather of Chicago R&B Still on Top". 9 בנובמבר 2009. {{cite web}}: (עזרה) Donovan, Thom (7 בפברואר 2024). "The Meaning Behind "My Boo" by Usher and Alicia Keys". American Songwriter. נבדק ב-10 בפברואר 2024. {{cite web}}: (עזרה) Reid, Shaheem. "Usher, Alicia Keys Record Duet". MTV News. Viacom Media Networks. נבדק ב-4 במרץ 2008. {{cite news}}: (עזרה) Reid, Shaheem (24 ביוני 2004). "More Duets For Usher As Solange, Brandy Grab The Mic". MTV News. Viacom Media Networks. נבדק ב-4 במרץ 2008. {{cite news}}: (עזרה) Reid, Shaheem (14 בספטמבר 2004). "Alicia Keys Shoots Video With Usher, Wants To Do Live Album". MTV News. Viacom Media Networks. נבדק ב-4 במרץ 2008. {{cite news}}: (עזרה) Reid, Shaheem (29 ביולי 2004). "Usher/ Alicia Keys Video To Accompany Confessions Re-Release". MTV News. Viacom Media Networks. נבדק ב-2008-03-05. {{cite news}}: (עזרה) "CHR/Top 40: Week Of: August 29, 2004," R&R: Going for Adds. (אורכב 22.10.2013 בארכיון Wayback Machine) "Urban: Week Of: August 30, 2004," R&R: Going for Adds. (אורכב 21.04.2012 בארכיון Wayback Machine) "My Boo". Allmusic. Rovi Corporation. נבדק ב-14 באוגוסט 2012. {{cite web}}: (עזרה) "Key Releases: Singles". Music Week: 15. 30 באוקטובר 2004. {{cite journal}}: (עזרה) Armstrong, Megan (26 באוקטובר 2017). "Best American Music Awards Performances No. 17: Alicia Keys & Usher Deliver Swoon-Worthy Performance of 'My Boo' at the 2004 AMAs". Billboard. נבדק ב-10 בפברואר 2024. {{cite web}}: (עזרה) McIntosh, Steven (12 בפברואר 2024). "Usher joined by Alicia Keys and will.i.am at Super Bowl half-time show". BBC. נבדק ב-12 בפברואר 2024. {{cite web}}: (עזרה) Daly, Rhian (12 בפברואר 2024). "Usher brings out Alicia Keys during throwback Super Bowl Halftime Show performance". NME. נבדק ב-12 בפברואר 2024. {{cite web}}: (עזרה)